Sämpylät (perus/siemen/porkkana/juusto..) 8-12 kpl
2½ dl vettä tai maitoa
25 g hiivaa eli puoli pakettia
1 rkl sokeria tai siirappia tai hunajaa
1 tl suolaa
(+ 1 dl leseitä/ hiutaleita/ porkkanaraastetta/ juustoraastetta/ siemeniä...)
3 dl vehnäjauhoja 
1-2-3 dl jauhoja; esim. hiivaleipäjauhoja/ sämpyläjauhoja/ vehnäjauhoja
½ dl ruokaöljyä = rypsiöljyä

1. Lämmitä neste pikkurillinlämpöiseksi = 37 asteiseksi kattilassa.
2. Kaada lämmin neste, sokeri/siirappi ja suola leivontakulhoon ja sekoita hiiva käsivatkaimella. Pidä kulho lämminvesihauteessa tiskialtaassa.
3. Lisää vehnäjauhot käsivatkaimella voimakkaasti vatkaten.
4. Lisää makuaineet ja loput jauhot pienissä erissä yhdellä kädellä vaivaten. Vaivaa kunnes taikina alkaa irrota kädestä ja näyttää sitkaalta:)
5. Lisää öljy ja vaivaa taikinaa palloksi ja ripottele vähän jauhoja päälle.
6. Kohota taikina kaksinkertaiseksi leivinliinan alla esim. lämminvesihauteessa tiskialtaassa tai muussa vedottomassa paikassa.
7. Päällystä pelti leivinpaperilla ja laita uuni kuumenemaan 225 asteeseen =. 
8. Ripottele puhtaalle leivontapöydälle vähän vehnäjauhoja ja muotoile taikinasta tasainen pötky-> jaa taikina paistolastalla 8-12 osaan ja pyörittele/ muotoile sämpylöiksi. Kohota lämpimässä paikassa leivinliinalla peitettynä kaksinkertaisiksi. 
9. Paista noin 12–15 min. jos haluat rapeita sämpylöitä niin ripottele pellille vettä. Paista kunnes pinnassa ja pohjassa on väriä, sämpylä tuntuu kevyeltä ja kumisee koputettaessa.


Sämpylät/ juurimenetelmällä	8-12 kpl
2½ dl vettä (tai maitoa)
25 g eli puoli pakettia hiivaa
1 rkl sokeria tai siirappia tai hunajaa
1 tl suolaa
2 dl vehnäjauhoja
-----
(+ 1 dl hiutaleita/ leseitä/siemeniä tai porkkanaraastetta)
--------
n. 2-3-4 dl jauhoja; hiivaleipä/graham/sämpylä/vehnäjauhoja
½ dl ruokaöljyä = rypsiöljyä

1. Lämmitä neste pikkurillinlämpöiseksi kattilassa, sekoittele.
2. Kaada neste leivontakulhoon, lisää käsivatkaimella pontevasti sekoittaen sokeri/siirappi ja suola ja hiiva ja vehnäjauhot. Pidä kulho lämminvesihauteessa tiskialtaassa.
3. Jätä taikinajuuri lämpimään vesihauteeseen ritilän ja leivinliinan alle kunnes se kuplii (5-10min).
4. Valmistele pelti + leivinpaperi ja leivontapaikka; puhdas pöytä, vehnäjauhoja, paistolasta. 
5. Kun taikinajuuri kuplii lisää makuaineet (hiutale/lese yms) ja sekoita.
6. Lisää loput jauhot pienissä erissä ja vähitellen toisella kädellä huolellisesti vaivaten. lisää jauhoja vain sen verran, että taikina alkaa irrota käsistä ja näyttää sitkaalta:)
7. Lisää öljy ja vaivaa taikinaa kimmoisaksi = irtoaa kädestä ja kulhosta. Kaavi taikina kädestä ja kulhon reunoilta voiveitsen hamarapuolella.
8. Nosta juuri vaivattu taikina jauhotetulle pöydälle, muotoile tangoksi ja jaa taikinatanko 8-12 osaan paistolastalla ja pyörittele pikkusämpylöiksi ja siirrä pellille.
9. Anna kohota pellillä paperin päällä leivinliinalla peitettynä kaksinkertaisiksi.
10. Jos haluat rapeita sämpylöitä voitele/räiski ne vedellä. Jos haluat pehmeitä niin paista sellaisenaan ja peitä paistetut sämpylät leivinliinalla. 
11. [bookmark: _GoBack]Paista noin 12–15 min. 225 asteessa uunin keskiosassa. Kypsä sämpylä on pinnasta ja POHJASTA ruskea, tuntuu kevyeltä ja kumisee koputettaessa.
